CELEX: 62007CA0311
Language: et
Date: 2008-07-17 00:00:00
Title: Kohtuasi C-311/07: Euroopa Kohtu (kaheksas koda) 17. juuli 2008 . aasta otsus — Euroopa Ühenduste Komisjon versus Austria Vabariik (Liikmesriigi kohustuste rikkumine — Direktiiv 89/105/EMÜ — Inimtervishoius kasutatavate ravimine hõlmamine siseriiklike tervisekindlustussüsteemidega — Artikli 6 lõige 1 — Siseriikliku tervisekindlustussüsteemiga hõlmatud ravimite loetelu, mis eristab hüvitamistingimustest lähtudes kolme eri kategooriat — Tähtaeg niisuguse otsuse vastuvõtmiseks, mis puudutab taotlust kanda ravim kõnesolevas loetelus kategooriasse, mille puhul on hüvitamistingimused kõige soodsamad)

30.8.2008   
            
            
               ET
            
            
               Euroopa Liidu Teataja
            
            
               C 223/16
            
         Euroopa Kohtu (kaheksas koda) 17. juuli 2008. aasta otsus — Euroopa Ühenduste Komisjon versus Austria Vabariik
   (Kohtuasi C-311/07) (1)
   
   (Liikmesriigi kohustuste rikkumine - Direktiiv 89/105/EMÜ - Inimtervishoius kasutatavate ravimine hõlmamine siseriiklike tervisekindlustussüsteemidega - Artikli 6 lõige 1 - Siseriikliku tervisekindlustussüsteemiga hõlmatud ravimite loetelu, mis eristab hüvitamistingimustest lähtudes kolme eri kategooriat - Tähtaeg niisuguse otsuse vastuvõtmiseks, mis puudutab taotlust kanda ravim kõnesolevas loetelus kategooriasse, mille puhul on hüvitamistingimused kõige soodsamad)
   (2008/C 223/25)
   Kohtumenetluse keel: saksa
   Pooled
   
      Hageja: Euroopa Ühenduste Komisjon (esindajad: B. Stromsky ja B. Schima)
   
      Kostja: Austria Vabariik (esindajad: C. Pesendorfer)
   Kohtuasja ese
   Liikmesriigi kohustuste rikkumine — Nõukogu 21. detsembri 1988. aasta direktiivi 89/105/EMÜ, mis käsitleb inimtervishoius kasutatavate ravimite hinnakujundust reguleerivate meetmete läbipaistvust ja nende hõlmamist siseriiklike tervisekindlustussüsteemidega (EÜT L 40, lk 8; ELT eriväljaanne 05/01, lk 345), artikli 6 lõike 1 rikkumine — Siseriiklikud sotsiaalkindlustusalased õigusnormid, millega on kehtestatud tervisekindlustussüsteemiga hõlmatud ravimite loetelu, milles on hüvitamistingimustest lähtudes eristatud kolme eri ravimikategooriat — Direktiivi 89/105/EMÜ artikli 6 lõikes 1 ravimite kõige soodsamasse kategooriasse kandmist puudutavate otsuste tegemiseks ette nähtud tähtajale vastava tähtaja kehtestamata jätmine
   Resolutiivosa
   
               1.
            
            
               Kuna Austria Vabariik ei ole kehtestanud tähtaega, mis oleks kooskõlas nõukogu 21. detsembri 1988. aasta direktiivi 89/105/EMÜ, mis käsitleb inimtervishoius kasutatavate ravimite hinnakujundust reguleerivate meetmete läbipaistvust ja nende hõlmamist siseriiklike tervisekindlustussüsteemidega, artikli 6 lõikega 1 niisuguste otsuste tegemiseks, mis puudutavad taotlusi kanda ravimid üldises sotsiaalkindlustusseaduses (Allgemeines Sozialversicherungsgesetz), mida on muudetud 2003. aasta seadusega sotsiaalkindlustuse muutmise kohta (Sozialversicherungs-Änderungsgesetz 2003), ette nähtud ravimite hüvitamist reguleeriva koodeksi kollasesse või rohelisse ossa, siis on Austria Vabariik rikkunud nimetatud sättest tulenevaid kohustusi.
            
         
               2.
            
            
               Mõista kohtukulud välja Austria Vabariigilt.
            
         
      (1)  ELT C 211, 8.9.2007.